I 1970 startet selskapet markedsføring også mot norske investorer som ble lokket med 100 % skattefrihet. Virksomheten ble koordinert av britiske Terry Moulton og den unge trønderen Helge Normann, og i løpet av tre år ble det vervet flere hundre norske investorer. Millioner av kroner ble overført gjennom ulovlig valutasmugling via to britiske selskaper, og etter at Bergens Tidende hadde satt kritisk søkelys på virksomheten i 1973, grep Norges Bank inn sammen med norsk politi og stanset virksomheten. Et større antall investorer ble bøtelagt, mens Normann ble dømt til fengsel i 90 dager hvorav 30 dager ubetinget.